stanford-oval/wikipedia huggingface dataset:
משקפיים
סוגי עדשות ראייה > משקפי מולטיפוקל

משקפי מולטיפוקל הם משקפיים בעלי פוקוס משתנה באזור העליון והתחתון שלהן. הם מתאימים למספר מצבים:
אנשים קצרי ראייה שלא נוח להם להוריד ולהרכיב את משקפיהם על מנת לקרוא מקרוב. במשקפי מולטיפוקל קובע האופטומטריסט בחלק התחתון של המשקפיים מספר פלוס אשר זהה למספר המינוס על מנת שהאדם יראה בעצם ללא מספר כאשר הוא קורא או מסתכל על דברים קרובים. בעבר היה נהוג לקבוע פוקוס משתנה, כאשר החלק התחתון המיועד לקריאה בכל מספר מינוס נמוך יותר, כלומר מגדיל יחסית לחלק המיועד לראייה. כמו כן נטען שהדבר מסייע לעצירת העלייה במספר, אך כיום גישה זו אינה מקובלת בקרב רופאי העיניים.
אנשים קצרי ראייה מעל גיל 40 אשר מפתחים גם בעיה לראות מקרוב (מספר פלוס). לשם כך האופטומטריסט קובע בחלק העליון את מספר המינוס ובחלק התחתון את מספר הפלוס.
משקפי מולטיפוקל נפוצים הם כאלה שבהם העדשה מחולקת כך שהחלק העליון מיועד לראייה לרחוק, החלק התחתון לקריאה בספר או בסמרטפון, והחלק האמצעי לראייה בטווח ביניים כגון מחשב. בעדשות אלו החלק האמצעי שמיועד למחשב צר ומשני צדדיו יש שטח מטושטש, ולכן הן עלולות שלא להתאים למי שמשתמש לאורך זמן במחשב.
עבור מי שמשתמש זמן רב במחשב עשויות להתאים עדשות מולטיפוקל שמכונות "אופיס" או "וורק-ספייס", שבהן החלק של טווח הביניים רחב ומציג היטב את כל רוחב מסך המחשב. עדשות אלו עשויות לאפשר לראות היטב עד למרחק של כשלושה או ארבעה מטרים, כלומר בתוך חדר, אך לא למרחק, ולכן אינן מתאימות לנהיגה.
כיום ניתן לייצר מולטיפוקל גם בעדשות מגע.
סוגי עדשות ראייה > אספקת משקפי ראייה בישראל

אספקת משקפי הראייה בישראל נעשית על ידי אופטומטריסט שקיבל רישיון עיסוק במקצוע ממשרד הבריאות. בנוסף, ניתן לבקר אצל רופא עיניים לפני שניגשים לאופטומטריסט, אם כי קבלת שירות מהאופטומטריסט אינה מחייבת זאת.
האופטומטריסט בודק את ראייתו של הלקוח ומוצא את הפרטים הנחוצים להכנת העדשות המתאימות עבורו. הלקוח בוחר מסגרת למשקפיים מהמלאי שאצל האופטומטריסט לפי צרכיו (למשל, יש מי שמעדיפים משקפיים במשקל קל ואילו אחרים זקוקים למשקפיים קשים לשבירה) ולפי טעמו האישי. גם חלק מהתכונות של העדשות נבחרות בהתייעצות עם הלקוח, כגון סוגי הציפויים לעדשות.
האופטומטריסט שולח את כל הפרטים אל מלטש העדשות והמלטש מייצר את העדשות בהתאם לנתונים ומחזיר לאופטומטריסט, שמרכיב אותן במסגרת הנבחרת.
בשנים האחרונות קיימים בחו"ל אתרי אינטרנט רבים המציעים לספק משקפי ראייה, וגם להחליף את העדשות במסגרת שכבר נמצאת בידי הלקוח. לעיתים קרובות המחירים באתרים אלו נמוכים בהרבה מאשר אצל האופטומטריסטים, גם כאשר מביאים בחשבון את עלויות המשלוח. ואולם האופטומטריסטים, וגם רופאי העיניים, מקשים, ואף אינם מאפשרים, ללקוח לקבל את המרשם של העדשות. בנוסף קיים קושי רב לבחור מסגרת בלי למדוד אותה בחנות. ואפשר להניח שבארץ סומכים יותר על בעלי הרישיון של משרד הבריאות.
משקפי שמש

משקפי שמש הם משקפיים שעל עדשותיהם יש ציפוי כהה המגן מהקרינה האולטרה סגולה. העדשות במשקפי שמש עשויות להיות עדשות מתקנות או עדשות שעוצמתן (ה"מספר") אפס.
נהוג לחשוב כי כל עדשה כהה מגנה מפני הקרינה האולטרה סגולה, אך אין זה כך. סינון הקרינה במשקפי שמש נקבע לפי איכות הציפוי על העדשה, ולא לפי צבעו. ייתכנו משקפי שמש כהים שאיכותם נמוכה ואינם בולעים קרינה כראוי, ולעומתם משקפי שמש בהירים, הבולעים כמעט 100% מהקרינה.
המספר "400" המופיע על גבי משקפי שמש רבים, מתייחס לאורך הגל (בננומטרים) שמתחתיו נבלעת הקרינה האולטרה סגולה. משקפי שמש טובים בולעים מעל 99% מהקרינה ומסומנים "100%". שימוש במשקפי שמש שאינם בולעים קרינה במידה מספקת עלול לגרום לנזק לרקמות העין, במיוחד קטרקט, שכן הציפוי הכהה מוריד את כמות האור הנראה, וכדי לפצות על כך מתרחב האישון וכמות הקרינה החודרת אל העין (הן באור הנראה והן באולטרה סגול) גדלה.
משקפי שמש הם כיום מוצר אופנתי ונפוץ, ומיוצרים על ידי מותגי אופנה ידועים.
משקפי תלת-ממד

משקפי תלת־ממד הם משקפיים המאפשרים ראייה תלתממדית של שידור טלוויזיה, סרט, תמונה או מצגת כלשהי שהוכנו מראש לצפייה כזו.
אלו הם משקפיים שעדשותיהם בצבעים שונים (באדום ובכחול) או בעלות עדשות פולרואיד (מקטבות) הנמצאות ב־90 מעלות אחת ביחס לשנייה.
המשקפיים מאפשרים לכל עין לראות תמונה שונה במעט מהעין השנייה, דבר הגורם למוח לאחד את שתי התמונות לתמונה אחת עם הרגשת עומק טבעית.
ראייה תלת־ממדית מלאה דורשת חדות ראייה תקינה בשתי העיניים, ותפקוד דו־עיני, ללא פזילה.
ראו גם

שיטת בייטס
תרשים לבדיקת ראייה
הערות שוליים

↑  חיים לייב חזן, צעד לפנים להרחיב שפת עבר, הצפירה, דפדוף, 27 באפריל 1890; ראו: יעקב עציון, מבתי העיניים אל המשקפיים, מקור ראשון, מוסף "שבת", 7 ביולי 2011, גיליון 726
↑  משקפי פולארויד: ראו קיטוב בגלי אור וקול, באתר מדע גדול, בקטנה
↑  מקרינה על סגולה
↑  ד"ר איתי גל, צפו: המשקפיים החדשים של מיקרוסופט שמאפשרים לעיוורים "לראות", באתר ynet, 14 באפריל 2016
↑  חדש במדור – משקפי אורקם – עמותת עלה, באתר www.alehblind.org.il
↑  רינה זיסמנוביץ, עדשות מגע מולטיפוקליות: מתי זה נחוץ - ואיך מתאימים?, באתר ynet, 2 באפריל 2015
| מערכת הראייה האנושית |
| --- | --- | --- |
| העין | רשתית • עדשה • קרנית • קשתית • אישון •  תנועות עיניים |  |
| מסלולים עצביים | עצב הראייה • תצלובת הראייה • גרעין הברך הצדי • קליפת הראייה • התליל העליון (Superior colliculus) • PPRF • FFA • MLF • FEF |  |
| תאים ברשתית | תא קולט אור (קנים, מדוכים) • תא רשתית דו-קוטבי • תא גנגליון • תא אופקי • תא אמקרין |  |
| תפיסה חזותית | ראייה • תפיסת עומק • תפיסת צבע • ראיית לילה • שדה ראייה • אשליה אופטית • הכתם העיוור |  |
| אביזרים | משקפיים • תרשים לבדיקת ראייה‎ • אוטורפרקטומטר • רטינוסקופ |  |
| --- | --- |
בקרת זהויות :  NLI: 987007565344905171  BnF: cb119348328 (data)  GND: 4129978-4  LCCN: sh85046700  NARA: 10675278  NDL: 00562229  NKC: ph119010 
שחזור של משקפיים עתיקים
תמונה של אישה במשקפיים אשר צולמה בין השנים 1910–1915
אישה אוחזת במשקפת תיאטרון, ציור מהמאה ה-19
גבר במשקפי שמש
משקפי תלת-ממד
חיים אוירבך

| --- | --- |
 לידה:  1755 
 פטירה:  1840 (בגיל 85 בערך) 
 מקום קבורה:  לנצ'יצה 
 תקופת הפעילות:  ?–1840 
 
הרב חיים אוירבך (? – י"ב באלול תקצ"ט, 1839) היה הרב של לונטשיץ שבפולין, מחבר הספר דברי משפט.
חייו

נולד בליסא. אביו היה הרב יצחק איצק, מדייני העיר, בנו של רבי מנחם, רבה של פוזנה. הרב אוירבך נמנה עם קבוצת תלמידי החכמים המפורסמים בליסא, ובראשם רבי יעקב לורברבוים, בעל "נתיבות המשפט", רבי עקיבא איגר ורבי אברהם טיקטין, בעל "פתח הבית" ורבה של לונטשיץ, שעמו למד בחברותא.
לאחר שרבי אברהם טיקטין עבר לכהן כרב בעיר גלוגא, הוא המליץ לבחור תחתיו את רבי חיים אוירבך, שעבר מליסא ללונטשיץ וכיהן בה כרב במשך מספר שנים. בט' באלול תקצ"ט הלך לבית המשפט להמליץ על שחרור אסיר יהודי ובדרך לקה בשיתוק ונפל למשכב. בני משפחתו ובראשם רבי יצחק איציק אוירבך, שכיהן אז כרב בפלוצק, ונכדו הרב מאיר אוירבך, שכיהן אז כרב בקובל, הובהלו לעיר. כעבור שלושה ימים, בי"ב באלול תקצ"ט, נפטר.
מתלמידיו המובהקים הוא הרב נפתלי הרץ קלצקין (אביו של הרב אליהו קלצקין), ור' גדליה טיקטין, רבה של ברסלאו.
לפני פטירתו ציווה שעל כס הרבנות בלונטשיץ יישב בנו, רבי יצחק איצק, שכיהן אז כרב בפלוצק. הוא עזב את משרתו, שנחשבה משרה רבנית מכובדת, כדי למלא את מקום אביו כרבה של לונטשיץ.
בשנת תרט"ו (1855) נפטר בקאליש  בגיל שלושים ושתיים צעיר בניו של הרב חיים אוירבך, הרב אליעזר. אחיינו, הרב מאיר אוירבך, בא לקאליש כדי להספידו. אנשי הקהילה שהתרשמו מאישיותו הציעו לו את משרת הרבנות שנחשבה אחת הנכבדות בפולין.
בן נוסף היה הרב מנחם, אב"ד אוסטרובה ומוציא הספר "דברי משפט". מתלמידיו: רבי אהרן יחיאל, אב"ד איז'ביצה.
ספרו

דברי משפט, באתר היברובוקס
| --- | --- |
בקרת זהויות :  NLI: 987007465340005171  GND: 1068890398  ISNI: 0000 0000 5471 4309  LCCN: nr95047337  SELIBR: 269169  VIAF: 51585186   WorldCat (עם VIAF): 51585186
הרצל טובי

| --- | --- |

הרצל טובי
 לידה:  3 ביולי 1973 (בן 51) גיברלטר גיברלטר, הממלכה המאוחדת הממלכה המאוחדת
 מדינה:  ישראל 
 תקופת הפעילות:  מ-2003
 מספר צאצאים:  2
 פרופיל ב-IMDb
 
הרצל טובי (נולד ב-3 ביולי 1973 בגיברלטר) הוא שחקן ישראלי.
ביוגרפיה

טובי נולד בגיברלטר בממלכה המאוחדת, עלה לישראל עם אימו כשהיה בן שלוש וחצי, וגדל כבן יחיד. את ילדותו העביר בנתניה, שם גדל עד גיל 19, עת התגייס לצה"ל. בנעוריו היה טובי כדורסלן.
שבועיים לאחר תום שירותו הצבאי, נסע טובי ללונדון ללימודי משחק בבית הספר לדרמה "The Arts Educational Schools" ו סיים את לימודיו ב-1998. אחרי לימודיו, עבד בתיאטראות פרינג' בבריטניה. הוא התגורר באנגליה במשך שש וחצי שנים, ובשנת 2000 למד באוניברסיטת לונדון לימודי דת השוואתית ולאחר מכן המשיך בלימודי יחסים בין-לאומיים.
קריירה > קריירה בחו"ל

בשנת 2001 החליט טובי להגר לארצות הברית. זמן קצר אחרי הגעתו, ב-2003, לוהק לשחק בתפקיד אורח בפרק סיום של העונה השנייה בסדרה המצליחה "המגן" (The Shield). כחצי שנה לאחר מכן הוזמן שוב לשחק בפרק של פתיחת העונה השלישית של "המגן". בהמשך לוהק טובי למספר תפקידי אורח בסדרות מובילות בארצות הברית שכללו את "על הסף" (Threshold‏, 2005), "מבוקש" (Wanted‏, 2005), "השוד" (Heist‏, 2006), "24" (עונה 6, 2007), "היחידה" (The Unit‏, 2007).
בשנת 2007 שיחק בסרט האמריקאי "The Returning". ב-2008 לוהק טובי לקומדיה "אל תתעסקו עם הזוהן" בכיכובו של אדם סנדלר, כמפקדו של הזוהן. בשנת 2009 שיחק בסרט האימה האמריקאי "אוויר מת" (Dead Air), לצדו של נוויד נגהבאן. בשנת 2012 שיחק בסרט הדרמה בכיכובו של שון אסטין "אהבה מדהימה" בתור צדקיה. בשנת 2013 שיחק בסרט הפעולה "Blood Shot" בתור עלי. בשנת 2017 השתתף בסרט "מחיר לחופש" (Price For Freedom), שוב פעם לצדו של נגהבאן. לאחר מכן, השתתף במותחן הפוליטי "משימה חשאית בדמשק" (Damascus Cover), בכיכובו של ג'ונתן ריס מאיירס ושל ישראלים אחרים ביניהם צחי הלוי, יגאל נאור, נטע ריסקין ואקי אבני.
ב-2012 טובי לוהק לסדרה עטורת הפרסים "הומלנד", לפרק הבכורה של העונה השנייה אשר צילמה את חלק מהפרק בארץ. ב-2017 שיחק בשני פרקים בסדרת הנוער "אקדמיית החממה" של רשת נטפליקס, שהיא גרסה אמריקאית לסדרה הישראלית "החממה".
קריירה > קריירה בישראל

בנובמבר 2008 חזר טובי לישראל ומאז הופיע בתפקידי אורח בסדרות טלוויזיה שונות, ביניהם: "אולי הפעם" (2008), "רמזור" (2009), "האלופה" (2009), "גירושים נפלאים" (2010), "טקסי דרייבר" (2010), "החברים של נאור" (2011), "פלפלים צהובים" (2011), "השנים הכי יפות" (2011), "חצויה - הדבר האמיתי" (2012), "חברות" (2013), "מתים לרגע" (2014), "אחת אפס אפס" (2014), "שכונה" (2016), "נופלות על הרגליים" (2017) ועוד.
במקביל לעבודות המסך, שיחק הרצל גם בתיאטרון "שייקספיר ירושלים", בתפקידים שייקספיריים בשפה האנגלית בהצגות שרצו ברחבי ישראל.
בשנת 2011 שיחק בסדרת הטלוויזיה "עספור", מבית היוצר של חנן סביון וגיא עמיר, בעונתה השנייה של הסדרה בתור המתנקש האלג'יראי ג'ורג'. באותה שנה שיחק בסדרת הנוער "חצויה - הדבר האמיתי" בניקלודיאון בתפקיד של מפיק אמריקאי, דובר אנגלית.
מאז 2013 הוא משתתף בסדרה הקומית המצליחה "שנות ה-80" ברשת 13, בתפקיד שוקי חלבי העבריין. באותה שנה שיחק בסרט הקומי "לצוד פילים" שביים רשף לוי, ובשנת 2014 בסרט הדרמה "מנפאואר" לצדו של יוסי מרשק.
בשנת 2016 שיחק בסרט הקולנועי "אבינו" בבימויו של מני יעיש בתפקיד רמי בן אבו, ושיחק בסרטו של אמיל בן שמעון "ישמח חתני", שזכה להצלחה לאומית ובינלאומית.
בשנת 2018 שיחק בעונה השנייה של הסדרה "צומת מילר" בתפקיד אורח, והשתתף בסדרה הפשע של HOT "מלכות" בכיכובה של ריטה, בתור העבריין מאיר כהן צדק. כמו כן, גילם את הבלש סרנו בסדרת הדרמה "הרמון" שיצרו גדי טאוב, הדר גלרון וענת ברזילי לרשת 13.
בשנת 2020 שיחק בתפקיד אורח בסדרה של כאן11 - שב"ס.
בשנת 2021 השתתף בסדרה ישמח חתני.
בשנת 2022 חזר לשחק את "שוקי חלבי" מהסדרה שנות ה-90, ושיחק מספר דמויות שונות בסדרה "פשע לא מאורגן" בקשת 12.
בשנת 2023 שיחק גם בסרט "ההילולה" בתפקיד שוקי חלבי.
במאי 2023 עלתה לשידור סדרת הדגל של יס - "אלף", אשר שואבת השראה מאירועים היסטוריים שהתחוללו בבית הנשיא בזמן כהונתו של משה קצב. הרצל היה בתפקיד היועץ המשפטי לממשלה בפרשה.
בשנת 2024 השתתף בפרק השלישי בעונה השלישית בסדרה "מנאייכ", בתפקיד יורם דנגור, "שב"כניק שראה כבר הכל". ביולי של אותה השנה עלה לאקרנים הסרט "כיסופים", של הבמאית קרן נחמד, בהשתתפות סוול אריאל אור, יהונתן וילוז'ני ואדם גבאי. בנוסף, צפויה לעלות הסדרה של הוט - "הראיס", מפרי עתו ובבימויו של ציון רובין (תאג"ד), המגוללת את סיפורם של חבורת צעירים מהעיר עכו.
חיים אישיים

טובי נשוי לאלה ואב לשניים.
הערות שוליים

↑  שמוליק דובדבני, "כיסופים": הצפייה בסרט הישראלי הזה אחרי 7 באוקטובר רק חושפת את כשליו, באתר ynet, 22 ביולי 2024
המפלגה הנאצית האמריקנית

| --- | --- |

דגל המפלגה
 מדינה:  ארצות הברית ארצות הברית
 מייסד:  ג'ורג' לינקולן רוקוול 
 מנהיגים:  מאט קואהל 
 תקופת הפעילות:  1959–הווה (כ־66 שנים) 
 אידאולוגיות:  נאו-נאציזם לאומנות לבנה אנטישמיות
 מטה:  מחוז ארלינגטון 
 מיקום במפה הפוליטית:  ימין קיצוני
 ארגונים בינלאומיים:  האיחוד העולמי של הנאציונל-סוציאליסטים
 
 www.americannaziparty.com
 
מצעד של המפלגה הנאצית האמריקנית, בקולומביה שבמיזורי
המפלגה הנאצית האמריקנית (באנגלית: American Nazi Party; בראשי תיבות: ANP) היא מפלגה (ובתקופות מסוימות קבוצת מפלגות), הפועלת בארצות הברית באופן חוקי מאז 1959, ומחזיקה באידאולוגיה ובסמלים של המפלגה הנאצית הגרמנית.
בשנה הראשונה לפעילותה, המפלגה הנאצית האמריקנית נקראה World Union of Free Enterprise National Socialists (בראשי תיבות WUFENS).
מקים המפלגה והראשון שעמד בראשה היה ג'ורג' לינקולן רוקוול, טייס צי ארצות הברית לשעבר. לאחר שרוקוול נרצח, בשנת 1967, תפס את מקומו מאט קואהל (Matt Koehl). בשנת 2014 תפס רוקי סוהיידה (Rocky Suhayda) את מקומו של קואהל.
מטה המפלגה בעת הקמתה היה בווירג'יניה. בשנת 1964, העביר מייסד המפלגה את המטה לגלנדייל, קליפורניה. הסניף הראשי של המפלגה היה פעיל שם עד תחילת שנות ה-80.
בין הפעולות המפורסמות של המפלגה היה המצעד בעיירה היהודית סקוקי, שהיא פרוור של שיקגו, בשנים 1977 ו-1978 (הפרשה נודעה כפרשת סקוקי). כיום, במקום בו צעדו חברי המפלגה, עומד מוזיאון השואה של אילינוי. מאבק תושבי סקוקי נגד מצעד המפלגה זכה לתיעוד, בסרט הדרמה התיעודי "סקוקי". הסרט הקומי "האחים בלוז", המתרחש בשיקגו של סוף שנות השבעים, לועג לחברי המפלגה.
התכנית לארגן כנס נאצים בינלאומי

לאחר פרשת עינוי הנערה היהודיה בת ה-19 ג. סירוטה ב-1961 על ידי הניאו נאצים של טאקוארה, כנקמה על הוצאתו להורג של אדולף אייכמן, תהילתו של טאקוארה גדלה מאוד. בניו יורק, הקונגרס היהודי העולמי גינה בפני האו"ם כי מנהיג הנאצים של ארצות הברית, ג'ורג' לינקולן רוקוול, מבקש ליצור קשר עם טאקוארה ומתכנן כינוס נאצי בינלאומי שייערך בבואנוס-איירס ב-1963. במקביל, אחמד שוקיירי נציג ערב הסעודית באו"ם,ב-30 בנובמבר 1962, בירך על "מסע הצלב של טאקוארה" והביע את רצונו כי רעיונותיו יתפשטו ויאומצו.
נציג ארגנטינה גינה ומחה נגד שוקיירי שתמך ב"נאצים" של מדינתו,
גם נציג צ'ילה תקף אותו בחריפות וסעודיה עצמה פיטרה את אחמד שוקיירי באמצע דצמבר 1962 על רקע זה.
עוד באותו זמן, ארגנטינה הודיעה שאסרה על ג'ורג' לינקולן רוקוול, שתכנן עריכת "קונגרס נאצי בינלאומי", להיכנס לארצה. (קודם לכן, ביולי 29, נכנס רוקוול לאנגליה באופן לא חוקי).
ראו גם

התנועה הנאציונל-סוציאליסטית (ארצות הברית)
הערות שוליים

↑  George Lincoln Rockwell. From Ivory Tower to Privy Wall: On The Art of Propaganda c.1966
↑  Holley, Peter (6 באוגוסט 2016). "Top Nazi leader: Trump will be a 'real opportunity' for white nationalists". The Washington Post. {{cite news}}:  (עזרה)
↑  Periodic Reports on THE JEWISH POSITION, Volume 3, number 6. Published by THE INSTITUTE OF JEWISH AFFAIRS, Institute of Jewish Affairs World Jewish Congress, June, 1962
↑  
Cyrus Adler, Henrietta Szold, The American Jewish Year Book, American Jewish Committee, 1963. (באנגלית)
↑  Por Daniel Gutman17 de Enero de 2020, Una cruz esvástica marcada en el pecho y la sombra de Eichmann: el estremecedor ataque a una joven judía, infobae (ב־European Spanish)
↑  "Report on Anti-semitism in Argentina" Social Research Center of DAIA, 2003, p.214
↑  Congressional Record: Proceedings and Debates of the ..., By United States. Congress, 1965, Volume 111, Part 12, p.15916
↑  Michael Curtis, Susan Aurelia Gitelson: Israel in the Third World, 1976, p. 158
↑  Report of Study of US Foreign Aid In M.E. & African Countries”, US Congress 1963, p.387
↑  "העולם הזה", גיליון #1318 - 12 בדצמבר 1962, עמוד 7 (ט"ו כסלו תשכ"ג)
↑  ביצרון, שנה כ״ד (כרך מ״ז) חשון־כסלו, תשכ״ג חוברת ב׳ (234). http://nextweb.lib.ohio-state.edu/projects/hebrew-lexicon/99995-files/99995081/99995081-234/99995081-234.pdf
↑  Israel Urges UN Adopt Direct Peace Talk Move. The Jewish Floridian, December 21, 1962, p.1a.
↑  The Detroit Jewish News December 07, 1962
↑  Jewish Heritage Centre of Western Canada, December 13, 1962 Urge Recall of Shukairy from UN
↑  JTA, December 17, 1962
↑  Cyrus Adler, Henrietta Szold,, "American Jewish Year Book", Volume 64, American Jewish Committee, 1963, p.139
| --- | --- |
בקרת זהויות :  NLI: 987007415832905171  LCCN: n81144566  SUDOC: 067343465  VIAF: 132539131   WorldCat (עם VIAF): 132539131
כרם בן שמן

| --- | --- |
שלט בכניסה לכרם בן שמןשלט בכניסה לכרם בן שמן
מדינה: ישראל ישראל
מחוז: המרכז
מועצה אזורית: חבל מודיעין
גובה ממוצע: ‎80 מטר
תאריך ייסוד: 1923
סוג יישוב: יישוב כפרי אחר
נתוני אוכלוסייה לפי הלמ"ס לסוף 2023
  - אוכלוסייה: 129 תושבים
    - מתוכם, תושבי ישראל: 128 תושבי ישראל
 מפת מיקום  מפה דינמית   (למפת גוש דן מוגדלת) כרם בן שמן(למפת גוש דן רגילה) כרם בן שמן(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום כרם בן שמן(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום כרם בן שמן31°57′30″N 34°55′59″E﻿ / ﻿31.9583961915666°N 34.9331205323327°E﻿ / 31.9583961915666; 34.9331205323327  heמפת היישובים של מועצה אזורית חבל מודיעין באדום - כרם בן שמן בירוק - מיקום בניין המועצה tabBackground:;tabBorder:#aaa;defaultTab:0;

כֶּרֶם בֶּן שֶׁמֶן, הידוע גם כ"מושב בֶּן שֶׁמֶן", הוא יישוב כפרי סמוך לכפר הנוער בן שמן שממזרח ללוד, בתחום המועצה האזורית חבל מודיעין. מצפון וממזרח למושב נמצא מחלף בן שמן המחבר את כביש 1 וכביש 6, מדרום למושב נמצא כביש 443 וממערב למושב נמצא כפר הנוער בן שמן.
מקור שמו מהפסוק הפותח את משל הכרם בספר ישעיהו (ה', א) "כרם היה לידידי בקרן בן שמן".
היסטוריה

בשנת 1904 רכש בנק אפ"ק כ-2,400 דונם באזור בית עריף. חובבי ציון מצאריצין (וולגוגרד דהיום), שנענו ליוזמתו של  המהנדס נחום וילבושביץ (וילבוש), רכשו 100 דונם מבנק אפ"ק, חלק מאותם 2,400 הדונם, ועל שטח זה החל לפעול בשנת 1906 בית החרושת "חדיד" אשר נסגר לאחר שנים אחדות.
על חלק מאדמותיו של בית החרושת שנסגר הוקמה ב-1909 החווה החקלאית הלאומית בן שמן שנסגרה במהלך מלחמת העולם הראשונה. החווה נוהלה על ידי יצחק וילקנסקי והייתה לה תרומה חשובה לפיתוח החקלאות בארץ-ישראל.
ב-1910 הקים בוריס שץ ליד המפעל הנטוש את "מושבת בצלאל" כפר לצורפים מעולי תימן. המושבה נוסדה ביוזמת בוריס שץ, מייסד בצלאל, ובסיועה של קרן קיימת לישראל. תושבי הכפר הראשונים היו צורפים אמנים ממוצא תימני שביקשו לשלב אומנות וחקלאות. הניסיון נכשל והמקום ננטש ונסגר בשנת 1914. יחד עם זאת, בקצה הכפר נמצאים עדיין שרידי הבתים ושרידי בית המלאכה, שכונה "בית בצלאל" כי היה בסגנון בית בצלאל בירושלים, ושימש אחר כך כבית הספר של המושב.
בשנת 1920 נוסד במקום מושב בן שמן. המושב התקיים 28 שנה כמושב עובדים עד שנת 1948. לאחר תקופת מצור ארוכה במלחמת השחרור, התושבים פונו מן המקום, והמושב התפרק, יושביו התפזרו במקומות שונים בארץ ושמרו על קשר בין המשפחות שנים רבות. עם חלוקת אדמות חוות בן שמן, שננטשה במהלך מלחמת העולם הראשונה. בין מושב כרם בן שמן לבין חוות ניסיונות הוקם ב-1927 כפר הנוער, על ידי ד"ר זיגפריד להמן. במאורעות תרפ"ט, 1929, סבלו המתיישבים מהשכנים הערבים והמושב הוקף בחומת מגן מבטון. בשנת 1931, נמנו בבן שמן ובכפר הנוער 353 יהודים ששכנו ב-30 בתים. בשנת 1940 ערכו הבריטים חיפוש במושב, מצאו והחרימו נשק של ההגנה (ראה משפט בן שמן).
במלחמת העצמאות היה היישוב במצור ומפעם לפעם קיבלו הנצורים אספקה ותחמושת באווירון שנחת במקום, הטייס צבי זיבל קיבל את עיטור הגבורה על נחיתתו בבן שמן. במהלך המלחמה פונה המושב, והתושבים חזרו אליו בהדרגה החל משנת 1950. בשנת 1952 הוקם מדרום לו, על חלק מקרקעותיו, המושב החדש בן שמן, והיישוב הוותיק כונה "בן שמן שיכונים". מאוחר יותר שינה את שמו ל"כרם בן שמן".
בשנת 1963 אוחדו שטחי כפר הנוער בן שמן עם שטחי כרם בן שמן, אך חולקו שוב בשנת 1991.
גלריה

חנוכת בית הצורפים בצלאל בבן שמן, חנוכה 1911. הבניין שימש כבית ספר במושב בן שמן, הבניין היה מיועד לשימור והעבודה על השימור החלה והופסקה.
בית ב"שכונת בצלאל" בכרם בן שמן. בבית זה התגוררה משפחת דוברוב במושב הישן. בין השנים 1919 - 1948 הבית משמר צורתו המקורית..
בית ישן משופץ ב"שכונת בצלאל", בית משפחת יוסלביץ, במושב הישן בין השנים 1920- 1948 אחד מחמשת הבתים לשימור
עמדת בטון בכרם בן שמן. אחת מעמדות הבטון שהיו בחומה שהקיפה את המושב הישן ונבנתה בראשיתו בשנות העשרים להגנה על היישוב שהיה מוקף כפרים ערביים.
הדבקת לוח הזיכרון לתורם הכסף להקמת המושב. נמצאה תמונה בארכיון הקק"ל ובה התאריך 1 בנובמבר 1926
ראו גם

בן שמן
כפר הנוער בן שמן
לקריאה נוספת

כל מקום ואתר תשל"ח, משרד הביטחון – ההוצאה לאור והוצאת כרטא, 1978.
זאב וילנאי, אנציקלופדיה אריאל לידיעת הארץ עם עובד -תרבות וחינוך 1986. עמוד 976.
בן שמן - המושב הישן, אתר מקיף הכולל 14 פרקי היסטוריה, צילומים, פרקי הווי, מסמכים.
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף דצמבר 2024 (אומדן), בכל יתר היישובים - לפי טבלה שנתית של למ"ס עבור

סוף 2023.
↑  יהודית גרעין-כל, פרק ב': החווה החקלאית בבן-שמן, באתר בן שמן המושב הישן, ‏29 באוקטובר 2012
↑  רועי מרום, גִ'נְדַאס בשערה של לוד: אבן פינה לחקר העורף הכפרי של העיר 1948-1459, לוד-דיוספוליס 7, 2021, עמ' 30
| --- | --- |
בקרת זהויות :  NLI: 987007396489905171  VIAF: 317132532   WorldCat (עם VIAF): 317132532 
שמות המשפחות המייסדות שהקימו את המושב הישן - השלט מוצב בכפר הנוער מול החצר הפנימית מאז שנת 2000 שבה שונה שם המקום ל"כרם בן-שמן".
אנה ג'. קופר

| --- | --- |
אנה ג'וליה הייווד קופר, בין השנים 1888–1889
אנה ג'וליה הייווד קופר, בין השנים 1888–1889
 לידה:  10 באוגוסט 1858 ראלי 
 פטירה:  27 בפברואר 1964  (בגיל 105) ראלי 
 שם לידה:  Anna Julia Haywood 
 מדינה:  ארצות הברית 
 מקום קבורה:  City Cemetery 
 מקום מגורים:  וושינגטון
 פעילות בולטת:  זכויות האדם האפרו-אמריקאים
 ידוע בשל:  פעילות היוצאת דופן לזכויות האזרח ולהשכלתן של נשים אפרו-אמריקאיות
 השכלה:  אוברלין קולג' (1884)  אוניברסיטת קולומביה (1924)  הפקולטה לאמנויות של פריז (1925)  אוניברסיטת סנט אוגוסטין 
 מקצוע:  סוצילוגית, נואמת, אשת חינוך, פילוספית
 תואר:  ד"ר למתמטיקה ד"ר לפילוספיה
 בן זוג:  ג'ורג' קופר סטודנט
 
אנה ג'וליה הייווד קופר (באנגלית: Anna Julia Haywood Cooper; ‏10 באוגוסט 1858 – 27 בפברואר 1964) הייתה אשת חינוך, סופרת, סוציולוגית, מרצה ודוברת, פעילה ולוחמת ידועה למען זכויות השחורים, ואחת מהאקדמאיות האפרו-אמריקאיות הבולטות בהיסטוריה האמריקאית. תואר הדוקטורט שלה בהיסטוריה אשר קיבלה מאוניברסיטת סורבון ב-1924, הפך את קופר לאפרו-אמריקאית הרביעית בעולם בעלת תואר זה. ד"ר קופר הייתה חברה מובילה וידועה בקרב קהילת הנשים האפרו-אמריקאיות בוושינגטון וחברה באגודת האלפא קפא אלפא, ולעיתים היא אף נקראת "אם הפמיניזם השחור".